Rebus se weird crowd… – Life according to C
Rebus se weird crowd…
Francis stap braaf en bree bors die straat binne in Rebus. Die diere is almal by die dam, dit is groot pret met Seppie saam en almal het vreeslik pret. Hy probeer sy "ontspanne look " opsit, maar weet dit is nie regtig moontlik nie. Arme Rocky het al baie hard probeer om hom te help, maar hy weet hy kry dit nie heeltemal reg nie. Jy is nie "die Assasin" in die voëlwereld en dan het jy 'n kinder vriendlike gesig nie. Maar hy doen goed. Hy trek sy asem diep in en trek hom nog so 2 cm hoër op. Langs hom hardloop Rocky so vining soos hy kan. Hy kyk om en sug diep.
'Francis, wag, Blits is nou eers op die paadjie". Die twee stop en kyk om. Blits probeer so vining as moontlik bykom, maar beide die twee weet hy gaan dit nie maak nie. "Ek sal hom gaan haal" sê Rocky terwyl hy omdraai en hardloop so vining soos sy klein beentjies hom kan dra. Blits kyk op toe Rocky voor hom stop. "Blits, spring op, ons moet vining maak, ons het nie tyd nou vir blommetjies ruik nie. Spring, Francis is rusteloos vandag". Blits se glimlag word grooter, blaar in die hand rek hy hom uit solank hy kan en is uiteindelik op Rocky se rug. Rocky hardloop sy kort bentjies amper stomp om vir Francis in te haal. Francis staar vêr voor hom uit. "Is julle seker julle is reg vir hierdie ding" Albei skud hulle koppe.
Die vreemde 3 maters , 'n volgroeide Bromvoel, 'n Ietermagog en 'n Luidier, stap die hoofstraat in Rebus in. Francis kyk stip voor hom, op volle aandag en reg vir enige teken van gevaar. Rocky kyk net voor hom na die grond en probeer nie dink aan hoe sy beentjies brand nie. Blits sit met sy glimlag, kyk links en regs en blaartjie in sy mond en dink net oor hoe pragtig die dorpie is.
Hulle hoor die vreeslike diere geskater al van veraf, dit is rustig, die huisies is pragtig, die straat lyk soos 'n sprokie verhaal. Hulle drie staan lank stil by die meent en kyk na die diere en hoe hulle te kere gaan in die water. Die mense gesels, party in die water, almal besig en die vrede…die geluk, mens voel dit soos sonstrale op jou val. Francis voel teen sy beter wete hoe hy begin ontspan. Dan trek hy hom regop en probeer dit van hom afskud. "Bly wakker en bly parraat, daar is hoeka een in weermags klere. " Hy wys na Danie toe met sy lang snawel en die ander twee se ogies rek groot. Dalk was dit nie so goeie idee nie, maar hulle loop al dae lank en almal het so gehoop op net een rustige aand se slaap.
Skielik lig Danie sy kop, so dieselfde tyd dat Karolus opkyk en so klein binne-blaf gee. Dawie hardloop nader en kyk ook, hy is nog klein, maar hy weet sommer daardie was nie so gewone blaf praat nie. Santie en Blommetjie kyk na Danie en volg die rigting waarna hy kyk. Albei vergeet 'n oomblik vir Seppie wat met 'n spoed nader hardloop en sommer beide omstamp in die proses. Faye lag heerlik, maar besef iets is aan die gang. Haar laggie breek stomp af toe sy omkyk. Dis hy! Dis die insek assassin! Sy val vlieg na Danie toe en bewe soos 'n riet. "Danie…dis..dis". Danie knik sy kop liggies "ek weet. So die stories is waar, hulle het sowaar die vreemdste bende gestig". Hy pof hom nog groter uit en stap na die groepie toe.
Francis beweeg voor die ander twee in en staan breed genoeg om hulle weg te steek. Dit is Frannie wat besef iets is nie reg nie en sy kyk om na waar Danie loop. Sy sien die groot voël staan en hy lyk weerlik nie vriedelik nie. Sy tik vir Virgo saggies op haar skouer en trek haar wenkbrou terug sodat sy kan kyk. Virgo kyk om en sien Francis staan. Sy glimlag breed "Frannie, dit is 'n Ouma Koeks voel!"
"'n Wat?" Virgo lag en roep vir Una, "Ousus, kyk daar op die wal, dis 'n Ouma Koeks voel". Una kyk om en lag saam. Die ander goue vroue frons, nog ooit so iets gehoor nie. Una vertel hulle hoe die voël die naam gekry het in die wildtuin oor dit altyd lyk of daai vlerke soos twee hande agter sy rug is as hy loop soos Ouma Koeks (Virgo se ouma) geloop het.
Woordnoot lag en kyk mooi, sy haal die verkyker af en kyk weer. "Daar is iets agter daai Ouma Koeks voël" se sy. Toortsie staan op haar tome om te kyk of sy nog iets kan sien, Trommetjies roep vir Karolus, en sê bedaar, laat ons eers hoor wat aangaan.
Dis is Liefkat wat sag praat en verduidelik dat daardie die groot Insek assassin is in die land, self Faye se mense het al deurgeloop en almal weet as jy hom sien, is daar moeiikheid en iets gaan dood. Die twee leeutjies staan nader aan Liefkat, probeer dit so ongeerg moontlik doen. Appeltjie trek haar asem in en dadelik vlieg Faye na haar toe, die lyfie bewe soos 'n riet. Die hele atmosfeer verander en mens kan skielik die bang aanvoel van alle diere. Die paddas is stil, jy hoor geen bye nie, voëltjies self is stil, dis 'n nare gevoel.
Danie stop voor Francis "hier is geen moeilikheid hier nie, jy kan water drink want jy lyk dors en dan gaan jy. Niemand hier het nodig om seer te kry nie. " Francis trek hom langer en kyk af na Danie "ek is nie hier vir moeilikheid nie. Ek is hier oor my twee vriende regtig water nodig het, ons sal drink en gaan. Ek is jammer vir die bederf van julle dag, dit was nie my intensie nie". Danie skud sy kop stadig "wie is jou vriende?" Stadig loop Rocky agter Francis uit, Blits hou vas en glimlag steeds sy mooiste glimlag.Danie is heeltemal onkant gevang en sy bek flop sommer oop. Rocky staan regop en steek sy pootjie uit "Middag meneer, ek is Rocky, hier agter op my rug is Blits , en die is Francis".
"Francis, maar dit is mos…" Hy sien hoe vinnig Blits sy kop skud om te wys moet dit nie sê nie. Hy glimlag,"ja dit is Francis en hy is soos ons ouer broer en kyk na ons. Ons wil regtig nie pla nie, maar ons is baie moeg en dors van baie myle loop. Hy het net by ons gebly en saam geloop en so mooi na ons gekyk. Is dit moontlik dat ons net so rukkie by die water kan rus asseblief"
Danie skud sy kop, die gevaar gevoel in hom het bedaar en hy knik sy kop. "Seker, kom ek stap saam af" en hy draai om en begin water toe loop. Die katte sit en bekyk alles, doodstil en reg vir aksie, Seppie sien vir Danie terug stap en hardloop uit die water uit reguit na hulle toe. Francis sien dit en is dadelik reg, vee die twee maats so met een beweging agter hom in"Seppie!" is al wat Danie se en Seppie stop dadelik.
"Wie is dit?" vra hy en kom stadig nader geloop. "Dit is Francis, en daardie agter hom is Rocky en Blits en hulle is moeg en dors en wil nie nou speel nie. Maar jy kan saam loop water toe dat hulle sien jy leer nog wat jy is" Francis kyk na Danie met so geligte wenkbrou en Danie sug "hy dink hy is 'n koei",, Francis skud sy kop en maak net so "hmmm" geluid.
Francis weet dat elke dier hier sy reputasie ken en dat hy seker iets te doen het met iemand van hulle se maats of familie. Hoe verduidelik 'n mens aan hulle dat dit sy werk was, dat hy vandat hy die dag geloop het nog geen dier skade gedoen het nie. Dat hy bessies vreet, slegs vleis van iets wat dood is, hy kan net nie meer ander seermaak nie. Die twee agter hom kom by hom verby, Blits steeds op Rocky se rug en Rocky hardloop die water in tot sy onderlyfie nat is.
Die vroue skree van blydskap toe hulle die ander sien en almal wil net nader. Blits gee sy beste vertoning ooit en sy mooiste glimlag. Hy lê op Rocky se rug wat net drink asof hy nog nooit water gesien het nie. Francis stap nader en staan tussen hulle en die vroue en neem sy oë nie van die ander af nie. Hy kyk en sien vir Faye raak en knip sy oë sag. Hy is seker hy ken haar, en dit kan net een ding beteken. Hy kyk weg en probeer sy gevoellens afsny. Hy voel sy oë brand en kyk vinnig weg, maar nie voor sy dit gesien het nie. Sy frons, dalk is die gepraat in die bos waar gewees oor hom, hy is daarin gedwing deur sy pa en die hele groep en het weg gehardloop. Die bos het gegons oor die verdwyning.
Rocky lig sy koppie, "Blits, lê stil, jy laat my voel asof jy 'n dans op my doen, die mense sal verkeerde idees kry". Die katte lag almal en Dawie ook. Santie enBlommetjie kan nie help om hulle te vergaap aan die twee nie. Flooki stap nader aan hulle, rustig, stadig. Francis sien hom en hou hom fyn dop.
"Ek is hier in vrede, ons doen nie geweld nie, ons kan, maar ons verkies nie. Sal dit help as ek voor hulle staan dat jy kan water drink, jy lyk self maar effens dors" Francis kyk hom aan, hy voel geen veer wat regop staan nie, hy voel gemaklik, hy weet as hy moet pen hy die kat middeldeur met sy bek. "Hy knik sy kop "dankie vriend" en hy staan en draai sodat hy steeds 'n volle gesigsveld het van almal. Die water is soos lewe wat in hom invloei. Hy was so dors en hy is so honger, maar hy sal nie eet totdat die twee kleintjies ge- eet het nie. Hulle moet eers eet en rus, daai klein beentjies van Rocky moet so brand.
Hy stap nader na Rocky toe. "Blits, klim op dat Rocky bietjie dieper die water kan ingaan, as jy nat word gaan jy baie meer weeg". Blits begin sy arms uitstrek en stadig sy pad kry na Francis se rug. Almal verstom hulle aansy bewegings. Virgo skud haar kop "ek het lankal opgestaan en hom sommer self geskuif, daai voël het regitg baie geduld". Frannie lag , Woordnoot stem saam.
Dit vat 'n ruk todat almal se dors geles is en hulle beter lyk. Danie kyk na hulle en se "kom dat ek julle gaan voorstel aan die mense hier op Rebus"
Author VirgoCPosted on December 9, 2020 December 9, 2020
23 thoughts on "Rebus se weird crowd…"
O liewe genade, dit het toe gebeur! Ek het mos gesê iets is aan die gang en daar het ons dit nou! ń Ouma Koeks voël, ń Ietermago en ń Luidier! Rebusvriendinne, wat nou? Hoe nou? 😳😳😳
Skitterend, Virgo, net toe ek begin verveeld raak om so te stoepsit…
Mal oor luidiere! Hulle is net so oulik. Blits se naam is skreeusnaaks.
Ek het dit "geleen" uit Zootopia uit😉
En Blits is n maatjie vir ons lemurtjie. Iemand met n stert wat aan takke kan swaai.
Al is dit dan in slow motion.
Veels geluk! Ek het met asemophou gelees. Ek hoop hulle bly hier.
"Ons " besluit nog😀
En Appeltjie, dit lyk my Fay en die Ouma Koeksvoël weet iets van mekaar. Sal jy ons dalk kan inlig op jou blog?
Ek sal by haar probeer uitvind
Sy sal weet.
Ek lees kort-kort en lag weer vir die prentjie wat jy optower!
Ek is mal oor Bromvoëls, die ander twee…'n challenge😉
Tommie kyk die vreemde spulletjie so,gee een harde blaf en gaan vang 'n voël!
Nes ek gedink het….die term "dull moment" bestaan nie in rebus nie….sjoe! Ouma Koeks voël…dis skreeusnaaks!
Hier op my stoepie voor die dam is daar aksie! Diere aksie! Dis so lekker om te sien!
Seegogga, ek kan dink hulle gaan sommer baie by jou wil kuier
Ek glo so, ek moet net eers self ook tot ruste kom
Hierdie het ek nie verwag nie en wat ń kombinasie. Hulle is so oulik, hoop hulle bly. Jy het die verhaal so mooi geskets Virgo C.